AIŠKINAMASIS RAŠTAS

Dėl Molėtų socialinės paramos centro paskyrimo vykdyti bendruomeninių šeimos namų funkcijas ir teikti kompleksines paslaugas šeimai

1. Parengto tarybos sprendimo projekto tikslai ir uždaviniai:

Tikslas – paskirti Molėtų socialinių paslaugų centras bendruomeninių šeimos namų funkcijų vykdytoju bei kompleksinių paslaugų šeimoms teikėju.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

 Paskyrus Molėtų socialinės paramos centrą bendruomeninių šeimos namų funkcijų vykdytoju bei kompleksinių paslaugų šeimoms teikėju, bus užtikrinta potencialių socialinių paslaugų gavėjų paieška, kompleksinių paslaugų šeimai organizavimas ir teikimas savivaldybėje, įgyvendintos šiuo metu galiojančių teisės aktų nuostatos.

1. Lėšų poreikis ir jų šaltiniai:

 Lėšų šaltiniai - Lietuvos Respublikos valstybės biudžeto specialiųjų tikslinių dotacijų (asmenų su sunkia negalia socialinei globai) savivaldybės biudžetui lėšos. 2023 m. Bendruomeninių šeimos namų funkcijoms vykdyti skirta 12,3 tūkst. eurų.

1. Kiti sprendimui priimti reikalingi pagrindimai, skaičiavimai ar paaiškinimai.

Prevencinių socialinių paslaugų organizavimo ir teikimo tvarkos aprašas, patvirtintas Lietuvos Respublikos socialinės apsaugos ir darbo ministro 2022 m. lapkričio 23 d. įsakymu Nr. A1-776 „Dėl prevencinių socialinių paslaugų organizavimo ir teikimo tvarkos aprašo patvirtinimo“, reglamentuoja prevencinių socialinių paslaugų organizavimą ir teikimą savivaldybės teritorijoje. Socialinių paslaugų įstatymas numato, kad savivaldybė turi užtikrinti, kad jos teritorijoje veiktų bent vieni bendruomeniniai šeimos namai. Bendruomeniniai šeimos namai organizuoja, o prireikus ir teikia asmeniui (šeimai) kompleksines paslaugas šeimai kuo arčiau asmens (šeimos) gyvenamosios vietos arba asmens (šeimos) gyvenamojoje vietoje vieno langelio principu.